**ІНСТРУКЦЫЯ**

па складанні каляндарна-тэматычнага плана

па вучэбнай дысцыпліне (прадмеце)/практыцы

Каляндарна-тэматычны план з’яўляецца абавязковым вучэбна-плануючым дакументам выкладчыка, які дазваляе рацыяналыіа вызначаць месца кожнага вучэбнага занятку ў сістэме заняткаў, забяспечвае лагічную ўзаемасувязь паміж імі, а таксама адлюстроўвае комплекс вучэбна-метадычнага забеспячэння вучэбнай дысцыпліны (прадмету)/практыкі.

Добра прадуманы і якасна складзены каляндарна-тэматычны план дапамагае выкладчыку загадзя падрыхтаваць да вучэбных заняткаў неабходныя сродкі навучання, правільна спланаваць правядзенне лабараторных і практычных заняткаў.

Наяўнасць каляндарна-тэматычнага плана дае магчымасць ажыццяўляць сістэматычны кантроль за выкананнем вучэбнай праграмы па вучэбнай дысцыпліне (прадмеце)/практыцы і раўнамернай загрузкай навучэнцаў з боку вучэбнай часткі і метадычнай (прадметнай/цыклавой) камісіі.

Пры складанні каляндарна-тэматычнага плана на тытульным лісце ўказваецца колькасць вучэбных гадзін, прадугледжаных вучэбным планам па вучэбнай дысцыпліне (прадмеце)/практыцы ў семестры, а ў табліцы адлюстроўваецца сапраўдная колькасць вучэбных гадзін у адпаведнасці з раскладам вучэбных заняткаў.

Запаўненне граф 2 і 3 ажыццяўляецца пасля структурнага аналізу зместу вучэбнай праграмы па вучэбнай дысцыпліне (прадмеце)/практыцы. У іэтых графах неабходна прадугледзіць правядзенне абавязковых кантрольных работ, практычных, лабараторных заняткаў (работ) і інш. У графе 2 паслядоўна запісваюцца назвы раздзелаў, назвы тэм вучэбнай праграммы, асобных вучэбных заняткаў.

У графе 4 указваецца тып заняткаў згодна з існуючымі класіфікацыямі (па выбары выкладчыка).

Графа 5 павінна змяшчаць абавязковы мінімум сродкаў навучання, якія неабходна выкарыстоўваць на канкрэтных вучэбных занятках (па выбары выкладчыка).

У графе 6 вызначаецца змест і аб’ём матэрыялаў для самастойнай работы навучэнцаў і для паўтарэння.

Каляндарна-тэматычны план складаецца выкладчыкам вучэбнай дысцыпліны (прадмету)/практыкі на семестр, паўгоддзе або навучальны год (у залежнаеці ад пачатку і працягласці навучання вучэбнай дысцыпліне (прадмету)/практыцы, але не пазней 30 жніўня (да пачатку асенне-зімовага семестра (I паўгоддзе)) і не пазней за 10 дзён да пачатку вясенняга семестра (II паўгоддзе), з якога пачынаецца абучэнне вучэбнай дысцыпліне (прадмету)/практыцы), разглядаецца метадычнай (прадметнай/цыклавой) камісіяй і зацвярджаецца намеснікам кіраўніка.

Калі працягласць навучання вучэбнай дысцыпліны (прадмету)/практыкі больш аднаго навучальнага года, каляндарна-тэматычны план складаецца на ўвесь аб'ём вучэбных гадзін, адведзеных вучэбным планам на вучэбную дысцыпліну (прадмет)/практыку.

Усе карэктывы, якія неабходна ўнесці ў дзеючы каляндарна-тэматычны план (з улікам дасягненняў навукі, тэхнікі, тэхналогіі і інш.), павінны быць абмеркаваны метадычнай (прадметнай/цыклавой) камісіяй, зацверджаны намеснікам кіраўніка і пазначаны ў графе 7.

Калі няма змяненняў у навучальным плане, вучэбнай праграме па вучэбнай дысцыпліне (прадмеце)/практыцы, можна карыстацца каляндарна-тэматычным планам на працягу 3 гадоў.